Komission asetus (ETY) N:o 3601/92, annettu 14 päivänä joulukuuta 1992, syötäväksi tarkoitettujen oliivien alalla toteutettavien erityistoimenpiteiden soveltamista koskevista yksityiskohtaisista säännöistä



Virallinen lehti nro L 366 , 15/12/1992 s. 0017 - 0030

Suomenk. erityispainos Alue 3 Nide 46 s. 0210

Ruotsink. erityispainos Alue 3 Nide 46 s. 0210



KOMISSION ASETUS (ETY) N:o 3601/92, annettu 14 päivänä joulukuuta 1992, syötäväksi tarkoitettujen oliivien alalla toteutettavien erityistoimenpiteiden soveltamista koskevista yksityiskohtaisista säännöistä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon erityistoimenpiteistä syötäväksi tarkoitettujen oliivien alalla 18 päivänä toukokuuta 1992 annetun neuvoston asetuksen (ETY) N:o 1332/92 (), ja erityisesti sen 5 artiklan, sekä katsoo, että asetuksessa (ETY) N:o 1332/92 säädetään yhteisön osallistumisesta syötäväksi tarkoitettujen oliivien kulutuksen lisäämistä yhteisössä suosivien toimenpiteiden rahoitukseen, olisi määritettävä ne pääasialliset toimet, jotka otetaan huomioon yhteisön rahoitustuen myöntämistä varten, näiden toimien on muodostettava yhdenmukainen toimintasuunnitelma, edistettävä keskipitkän aikavälin tavoitteiden toteuttamista ja vastattava yhteisön etua; toimien on koskettava alan tärkeimpiä taloudellisia toimijoita ja toimet on esitettävä yhdenmukaisella tavalla ja niin, että niitä voidaan arvioida annettujen tietojen perusteella, asianomaisten taloudellisten toimijoiden yhteisten tapaamisten ja aloitteiden edistämiseksi olisi säädettävä järjestelmästä suunnitelmaluonnosten levittämiseksi; olisi säädettävä siitä, että tämä levittäminen tapahtuu jäsenvaltioiden nimeämien toimielinten välityksellä, suunnitelmien arvioimiseksi ja valitsemiseksi olisi laadittava yksityiskohtaiset säännöt jäsenvaltioiden oikeuttamien toimielinten ja komission välisestä yhteistyöstä, erilaisista yksityiskohtaisista säännöistä sitoumusten toteuttamiseksi sovitaan asianomaisten ja toimivaltaisten kansallisten toimielinten sopimuksin, jotka perustuvat komission toimittamiin sopimuskaavakkeisiin, vaikuttaa olevan tarpeen, että jäsenvaltiot valvovat toimien toteuttamista ja että komissiolle ilmoitetaan tässä asetuksessa säädettyjen toimenpiteiden tulokset, asetuksessa (ETY) N:o 1332/92 säädetään myös yhteisön osallistumisesta tarjonnan säännöstelemiseen tarkoitetun käyttöpääoman luomisen rahoitukseen, tukijärjestelmän moitteettoman hallinnon vuoksi olisi määriteltävä toimivaltaiselle viranomaiselle toimitettavat käyttöpääomaa ja hakijajärjestön taloudellista toimintaa koskevat tiedot sekä tarkistukset, jotka kansallisen viranomaisen on suoritettava, käyttöpääoman nopeammaksi täytäntöönpanoksi olisi säädettävä mahdollisuudesta myöntää ennakkoa; lisäksi olisi määritettävä tämän ennakon myöntämisen edellytykset sekä sen määrä; ennakon maksamisen on edellytettävä vakuuden antamista tuen saajien velvoitteiden noudattamisen varmistamiseksi, asetuksessa (ETY) N:o 1332/92 tai tässä asetuksessa säädettyjen velvoitteiden vakavimmista laiminlyönneistä on aiheuduttava aiheelliset seuraamukset, ja tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: I OSASTO Menekinedistämistoimet 1 artikla 1. Asetuksen (ETY) N:o 1332/92 1 artiklassa tarkoitetut toimet, jotka on tarkoitettu syötäväksi tarkoitettujen oliivien kulutuksen lisäämiseksi yhteisössä, kuuluvat ohjelmiin. 2. "Ohjelmilla" tarkoitetaan yhdenmukaisia toimia, jotka täyttävät seuraavat vaatimukset: P ne ovat riittävän laajoja vaikuttaakseen tuotannon myynnin ja kulutuksen kasvuun, ja/tai P niiden avulla tuotantoa voidaan ohjata ja mukauttaa markkinoiden tarpeisiin. 3. Ohjelmat voidaan toteuttaa yksi- tai monivuotisina, mutta ne saavat kuitenkin kestää enintään kolme vuotta 7 artiklan 3 kohdassa tarkoitetun sopimuksen allekirjoituspäivämäärästä 2 artikla 1. Ohjelmiin kuuluu erityisesti useita seuraavista toimista: P markkinatutkimusten ja kuluttajatutkimusten toteuttaminen, P vähäsuolaisten oliivien tuotantoa koskeva tutkimustyö, P erityisesti ympäristöystävällisten uusien tuotantoteknologioiden kehittäminen, P maatalous-, ravitsemus- ja markkinointialan tutkimustulosten levittäminen toimijoille, P uusien pakkaustapojen ja tarjontamuotojen kehittäminen, P ravinto- ja ruokavaliotutkimukset, P myynninedistämiskampanjoiden järjestäminen, P messujen ja muiden kaupallisten tapahtumien järjestäminen ja niihin osallistuminen, P julkaisujen ja audiovisuaalisen aineiston valmistelu. 2. Tukea ei myönnetä toimenpiteille, joihin saadaan yhteisön tukea muiden asetusten tai muiden tukipalkkioiden perusteella. 3 artikla 1. Edellä 1 artiklassa mainitut ohjelmat esittävät edustavat ryhmittymät, joihin kuuluu syötäväksi tarkoitettujen oliivien alan eri toimintahaaroja, kuten tuottajajärjestöjä tai niiden liittoja ja kauppiaita tai heidän yhdistyksiään. 2. Tukihakemuksen esittänyt ryhmittymä vastaa ainoastaan niiden toimien toteuttamisesta, joille myönnetään rahoitustukea. Ryhmittymällä on oltava toimien toteuttamiseen tarvittava oikeuskelpoisuus sekä kotipaikka yhteisössä. 4 artikla 1. Edellä 3 artiklassa tarkoitetut ryhmittymät voivat toimittaa sen jäsenvaltion, jossa niiden kotipaikka sijaitsee, nimeämälle toimivaltaiselle toimielimelle liitteessä I olevan mallin mukaisen ohjelmaluonnoksen toimenpiteistä, joita ne aikovat toteuttaa tämän asetuksen perusteella. Ryhmittymän, joka koostuu useista jäsenvaltioista peräisin olevista järjestöistä, kotipaikka on siinä jäsenvaltiossa, jossa on rahoitusosuudeltaan suurimman järjestön kotipaikka. Ohjelmaluonnos on toimitettava joka vuosi viimeistään 31 päivänä tammikuuta. Ensimmäisenä soveltamisvuonna ohjelmaluonnos on kuitenkin toimitettava viimeistään 15 päivänä maaliskuuta. 2. Edellä 1 kohdassa mainittu toimielin lähettää saamansa ohjelmaluonnokset komissiolle, joka varmistaa niiden levittämisen muiden jäsenvaltioiden toimivaltaisille toimielimille. 5 artikla 1. Tukihakemus jätetään vuosittain viimeistään 30 päivänä huhtikuuta sen jäsenvaltion toimivaltaiselle toimielimelle, jossa ryhmittymällä tai vastuussa olevalla kumppanilla on kotipaikka. Ensimmäisenä vuonna hakemus voidaan kuitenkin jättää viimeistään 15 päivänä kesäkuuta. Hakemuksessa on oltava kaikki liitteessä II esitetyt osat. 2. Toimivaltaisen toimielimen on tarkastettava, että hakemuksissa annetut tiedot ovat oikeita ja että tiedot ovat tämän asetuksen säännösten mukaisia. Toimivaltaisen toimielimen on tarvittaessa pyydettävä lisätietoja ja laadittava perusteltu lausunto. Lausunnossa on oltava arvio ohjelmien taloudellisesta johdonmukaisuudesta ja toimien teknisestä laadusta sekä rahoitusarvioista ja -suunnitelmista sekä toteutuskyvystä. Toimielin hylkää hakemukset, joissa on selvästi virheellisiä tietoja ja jotka kuuluvat 2 artiklan 2 kohdan soveltamisalaan. 3. Toimivaltainen toimielin laatii luettelon kaikista tukihakemuksista ja toimittaa sen komissiolle samoin kuin kopiot hyväksytyistä tukihakemuksista, perustellun lausunnon sekä perustelut muiden hakemusten hylkäämiselle. Tiedot toimitetaan vuosittain viimeistään 30 päivänä kesäkuuta. Ensimmäisenä soveltamisvuonna tiedot toimitetaan kuitenkin viimeistään 15 päivänä elokuuta. 6 artikla Kun rasvojen hallintokomitea on suorittanut tarkastuksen neuvoston asetuksen (ETY) N:o 136/66 () 38 artiklan mukaisesti, komissio laatii mahdollisimman pian luettelon yhteisön rahoitustuen myöntämistä varten hyväksytyistä hakemuksista. Tämä luettelo laaditaan erityisesti esitettyjen toimintasuunnitelmien yhdenmukaisuuden, ehdotettujen toimien ja ohjelmien taloudellisten ja teknisten ansioiden, niiden todennäköisen vaikutuksen, niiden innovaation ja niiden kyvyn lisätä merkittävästi syötäväksi tarkoitettujen oliivien kulutusta sekä ryhmittymien riittävän tehokkuuden ja edustavuuden varmuuden perusteella. Etusija annetaan toimille, jotka toteutetaan useammassa kuin yhdessä jäsenvaltiossa ja jotka vaikuttavat yhteisön markkinoihin. Komissio toimittaa luettelon valituista toimista viipymättä jäsenvaltioiden toimivaltaisille toimielimille. Luettelo julkaistaan Euroopan yhteisöjen virallisen lehden C-sarjassa. 7 artikla 1. Toimivaltaisen toimielimen on ilmoitettava kaikille hakijoille tukihakemusta koskevasta päätöksestä niin pian kuin mahdollista. 2. Toimivaltaiset toimielimet tekevät asianomaisten kanssa hyväksyttyjä toimia koskevat sopimukset kahden kuukauden kuluessa luettelon julkistamisesta. Tähän tarkoitukseen toimielimet käyttävät komission niiden käyttöön antamia sopimuskaavakkeita. Näissä sopimuksissa on sovellettavat yleiset ehdot, jotka sopimuspuolen on tunnettava ja hyväksyttävä. 3. Sopimuksen allekirjoittaminen edellyttää 15:tä prosenttia yhteisön osuudesta vastaavan vakuuden antamista toimivaltaisen toimielimen hyväksi, jonka tarkoituksena on taata sopimuksen moitteeton täytäntöönpano. Vakuus annetaan komission asetuksen (ETY) N:o 2220/85 () III osaston edellytysten mukaisesti. Vakuus vapautetaan 8 artiklan 7 kohdan ensimmäisessä alakohdassa tarkoitetussa määräajassa ja siinä tarkoitetuin edellytyksin. 8 artikla 1. Asianomainen voi sopimuksen allekirjoituspäivästä jättää hakemuksen ennakkomaksusta. Ennakkomaksu voi kattaa 30 prosenttia yhteisön osuuden enimmäismäärästä. Ennakkomaksun edellytyksenä on toimivaltaisen toimielimen hyväksi annettu vakuus, joka on yhtä suuri kuin asetuksen (ETY) N:o 2220/85 III osaston edellytyksin vakuudeksi annettu määrä. 2. Maksut suoritetaan neljännesvuosittain laadittavien laskujen perusteella, joista ensimmäinen esitetään aiheellisten lisäasiakirjojen kanssa kolme kuukautta sopimuksen allekirjoituspäivän jälkeen. 3. Jäännöksen maksupyyntö esitetään kolmen kuukauden kuluessa päivästä, jona sopimuksessa määrättyjen toimien on oltava toteutetut. Maksupyyntöön on liitettävä: P aiheelliset lisäasiakirjat, P yhteenveto toteutetuista toimista; P kertomus, jossa arvioidaan sen laatimispäivänä todettavissa olevia tuloksia sekä niiden hyödyntämismahdollisuuksia. 4. Toimivaltaisen toimielimen on toimitettava viipymättä komissiolle jäljennös 3 kohdassa mainitusta yhteenvedosta ja kertomuksesta. Komissio voi esittää huomautuksiaan 45 päivän pituisena määräaikana. 5. Jäännöksen maksun edellytyksenä on 3 kohdassa mainittujen tiedonantojen tarkistaminen ja sen toteaminen, että sopimuksessa vahvistettuja velvoitteita on noudatettu. 6. Toimivaltaisen toimielimen on suoritettava maksut kolmen kuukauden kuluessa hakemuksen vastaanotosta. Se voi kuitenkin lykätä ennakon tai jäännöksen maksua, jos lisätarkastukset ovat tarpeen. 7. Edellä 1 kohdassa mainitun vakuuden vapauttamisen edellytyksenä on tuen jäännöksen maksaminen kyseisille toimille. Sopimuspuolen hakemuksesta vapauttaminen voi tapahtua aiemminkin, jos ennakkomaksun määrä on vähennetty 2 kohdassa tarkoitetuista vuosineljännesmaksuista. 8. Vakuus vapautetaan vain osittain, jos ennakkomaksu on ollut suurempi kuin maksettavan tuen määrä; vakuutta ei vapauteta väärin perustein maksettua määrää vastaavalta osuudelta. 9. Jos 3 kohdassa säädettyä määräaikaa ei noudateta, vakuus jätetään vapauttamatta osittain tai kokonaan asetuksen (ETY) N:o 2220/85 säännösten mukaisesti. 9 artikla 1. Toimivaltaisten toimielinten on toteutettava tarvittavat toimenpiteet tarkistaakseen erityisesti teknisin, hallinnollisin ja kirjanpidollisin tarkastuksin sopimuspuolen, mahdollisten sopimuspuolten mahdollisten kumppaneiden ja alihankkijoiden tiloissa: P toimitettujen tietojen ja lisäasiakirjojen oikeellisuuden, P kaikkien sopimusvelvoitteiden täyttämisen. Niiden on ilmoitettava viipymättä komissiolle kaikista todetuista rikkomisista. 2. Edellä olevan 1 kohdan säännösten soveltamiseksi silloin, kun sopimuspuolen johtamat toimet toteutetaan muussa kuin siinä jäsenvaltiossa, johon sopimuspuolena oleva toimivaltainen toimielin on sijoittautunut, kyseisen jäsenvaltion toimivaltainen toimielin antaa sille kaikkea tarvittavaa apua. 3. Komissio voi koska tahansa osallistua tässä artiklassa tarkoitettuihin tarkistuksiin ja tarkastuksiin. Komissio voi myös pyytää suorittamaan tiettyjä erityistarkastuksia, joihin se itse osallistuu. II OSASTO Käyttöpääoman luomiseen tarkoitettu tuki 10 artikla Voidakseen saada erityistukea asetuksen (ETY) N:o 1332/92 3 artiklassa säädetyn käyttöpääoman luomiseen, asianomaisten järjestöjen on ilmoitettava toimivaltaiselle viranomaiselle: a) käyttöpääoman rakenne sekä todisteet asianomaisen osuudesta kyseiseen käyttöpääomaan; b) käyttöpääoman rahoitusjärjestelyt, joilla varmistetaan sen kunnollinen toiminta edellä mainitussa 3 artiklassa määriteltyjen tavoitteiden toteuttamiseksi; tämä todiste voidaan esittää erityisesti erillisen pankkitilin tiliotteella; c) lisäasiakirjat, joilla osoitetaan kaupan pidetyn tuotannon arvo: P tuottajaryhmittymän tai ryhmittymien liiton tunnustamispäivää tai osuuskunnan tai osuuskuntien liiton perustamispäivää seuraavan ensimmäisen markkinointivuoden aikana, P tai tarvittaessa tapauksen mukaan jonkin toisen tunnustamista tai perustamista seuraavan markkinointivuoden aikana. Kaupan pidetyn tuotannon arvo määräytyy: P kyseisen markkinointivuoden tosiasiallisen myynnin perusteella, P saman markkinointivuoden aikana saatujen keskimääräisten tuottajahintojen perusteella. 11 artikla Toimivaltainen viranomainen varmistaa 12 artiklan mukaisesti suoritettua tuen maksua seuraavien kolmen markkinointivuoden aikana: P että pääomarahasto on toiminut ja että sitä on ylläpidetty 10 artiklan 2 kohtaa soveltaen laaditun ilmoituksen mukaisesti, P että pääoma luodaan uudestaan kunkin markkinointivuoden alussa. Tämän velvoitteen noudattamisen arvioimiseksi voidaan varastossa olevien tuotteiden arvo ottaa huomioon. Kyseinen järjestö, pitää jatkuvasti tarkastuksia varten toimivaltaisen viranomaisen käytettävissä pankin tiliotteet ja lisäasiakirjat, joista ilmenevät käyttöpääoman toimintaa koskevat tapahtumat viiden vuoden ajalta. 12 artikla 1. Tarkistettuaan, että 11 artiklan säännöksiä on noudatettu, kansallinen toimivaltainen viranomainen maksaa enintään kolmen kuukauden kuluttua liitteen IV mukaisesti esitetystä tukihakemuksesta kyseisille toimielimille käyttöpääoman luomiseen tarkoitetun erityistuen, johon sisältyy sekä jäsenvaltion että yhteisön tuki. 2. Jäsenvaltiot myöntävät kuitenkin hakemuksesta asianomaisille ennakkomaksun, jos hakijat: P ovat esittäneet hakemuksen liitteen III mukaisesti, P esittävät todisteen siitä, että käyttöpääoma on luotu asetuksen (ETY) N:o 1332/92 3 artiklan mukaisesti. Ennakkomaksun määrä on enintään 60 prosenttia jäsenvaltion ja yhteisön maksamasta kokonaisrahoitusosuudesta käyttöpääoman luomiseen, joka vahvistetaan 10 artiklan 3 kohdassa huomioon otetun markkinointivuoden arvioidun myyntitaseen perusteella liitteen III 4 kohdan mukaisesti. Ennakkomaksua maksettaessa tuen jäännöksen hakemukset esitetään liitteen IV mukaisesti. 3. Ennakon maksamisen edellytyksenä on, että hakijat esittävät todisteen vakuuden antamisesta, jonka määrä on 110 prosenttia ennakkomaksun määrästä. Vakuus annetaan komission asetuksen (ETY) N:o 2220/85 III osaston mukaisesti. 4. Vakuus vapautetaan viipymättä tuen jäännöksen maksun yhteydessä. 5. Vakuus jätetään osittain vapauttamatta, jos ennakkomaksu on ollut suurempi kuin maksettavan tuen määrä; vakuus jätetään vapauttamatta väärin perustein maksetun määrän osalta. 6. Vakuus vapautetaan kokonaan, jos tukihakemusta ei jätetä neljän kuukauden kuluessa ennakkomaksuhakemuksen esittämispäivää seuraavan toisen markkinointivuoden päättymisestä. III OSASTO Yleiset ja rahoitussäännökset 13 artikla Syötäväksi tarkoitettujen oliivien markkinointivuosi alkaa 1 päivänä syyskuuta ja päättyy seuraavan vuoden 31 päivänä elokuuta. 14 artikla 1. Jos tukea on maksettu väärin perustein, toimivaltainen toimielin perii maksetut määrät takaisin ja lisää niihin korot maksupäivästä sen tosiasialliseen takaisinmaksuun saakka. Korkoprosentti on sama, jota Euroopan raha-asiain yhteistyörahasto soveltaa ecuina omissa toimissaan, ja joka on julkaistu virallisen lehden C-sarjassa ja on voimassa takaisinmaksulle säädetyn määräajan umpeutuessa. 2. Takaisin peritty tuki korkoineen maksetaan maksajajärjestöille tai -viranomaisille, jotka vähentävät sen Euroopan maatalouden ohjaus ja -tukirahaston rahoittamista kuluista suhteessa yhteisön rahoitukseen. 15 artikla Jäsenvaltioiden on toteutettava tarvittavat toimenpiteet asetuksesta (ETY) N:o 1332/92 ja tästä asetuksesta aiheutuvien sitoumusten ja velvoitteiden laiminlyöntien rankaisemiseksi. 16 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 14 päivänä joulukuuta 1992. Komission puolesta Ray MAC SHARRY Komission jäsen () EYVL N:o L 145, 27.5.1992, s. 1 () EYVL N:o 172, 30.9.1966, s. 3025/66 () EYVL N:o L 205, 3.8.1985, s. 5 LIITE I >TAULUKON PAIKKA> LIITE II TUKIHAKEMUS I YLEISIÄ TIETOJA 1 Nimi: 2 Tarkoitetut tuotteet: 3 Toimet: ... ... ... ... ... ... ... ... ... ... 4 Toteutusaika: 1 vuosi 2 vuotta 3 vuotta 5 Tiedot hakijasta: 5.1 Ryhmittymä P Nimi tai toiminimi: ... P Oikeudellinen muoto: ... P Oikeudellinen muoto: perustamispäivämäärä... P Kotipaikka: katu:: N:o: .......... PL: ... postinumero: kunta: maa: ... puhelin: telex: telefax: ... P Pankkiyhteys: nimi: konttori tai haaraliike: ... katu: N:o: .......... PL: .......... kunta: maa: ... tilinumero: ... 5.2 Kumppanit (kukin omalla lomakkeellaan) Nimi tai toiminimi: Oikeudellinen muoto: OP IT D Laji: () AS C A Päätoimiala: Merkitys ryhmittymässä: P kumppani P pääurakoitsija Vastuu ja osuus ohjelman toteuttamisessa: Kokemus ja suositukset (toimiala): Osuus ohjelman rahoituksessa (kansallisena valuuttana): P ensimmäisenä vuonna: P toisena vuonna: P kolmantena vuonna: Yhteensä: Oikeus käyttää tuloksia: () OP = tuottajajärjestö C = tukkuliike IT = jalostusteollisuus D = vähittäisliike A = yhteenliittymä O = muu 6 Ohjelman rahoitus 6.1 Ohjelman kokonaiskustannukset ()(): (kansallista valuuttaa) 6.2 Haettu yhteisön tuki: a) ensimmäisenä toimintavuonna (kansallista valuuttaa) b) toisena toimintavuonna (kansallista valuuttaa) c) kolmantena toimintavuonna (kansallista valuuttaa) 6.3 Ryhmittymän osuus (kansallista valuuttaa) josta: P omia varoja: ... P lainoja: ... P luontaissuorituksia: ... P muuta: ... 7 Yleisiä tietoja Alihankkijoita: kyllä ei Jos kyllä, ilmoittakaa nimet: ... ... Täsmentäkää tehtävä(t): ... ... ... Toimeksiantomuoto: sopimus () muu () Jos, muu, ilmoittakaa mikä: ... ... 8 Vakuutus Allekirjoittanut vakuuttaa / allekirjoittaneet vakuuttavat, että: a) heillä on käytettävissään kaikki ohjelman rahoittamiseen tarvittavat varat: b) he eivät saa muuta yhteisön tukea tai muuta tukipalkkiota. Päivämäärä: ... ... Allekirjoitus (4) ------ () Arvonlisäveroton. () Ohjelman toteuttamisen ajaksi. () Liitteeksi jäljennös. (4) Ryhmittymän tai osakkaiden valtuuttama. II OHJELMAN KUVAUS Ohjelman on sisällettävä ainakin seuraavat kohdat: 1. 3 P6 kohdassa tarkoitettuja osatekijöitä koskeva tiivistelmä (enintään kaksi sivua), 2. perusteet ja tavoitteet, 3. suunnitellut toimet, 4. toimintasuunnitelma: kohteet, menetelmät, toteuttamisvaiheet ja toteuttamisaikataulu, 5. teknisten, tieteellisten, taloudellisten, rahoituksellisten, tiedotuksellisten, logististen jne. toimien toteuttaminen, 6. odotetut tulokset ja edut alalle ja yhteisön markkinoille, 7. edistyksen arviointiperusteet ja ohjelman toteuduttua saadut tulokset, 8. tulosten käyttöä ja levittämistä koskevat tulevaisuudennäkymät. III TALOUSARVIO Toimenpiteitä varten suunniteltu veroton nettotalousarvio ilmaistuna kansallisena valuuttana, eriteltynä ja perusteltuna (), määrän jakautuminen luokittain ja vuosittain eriteltyinä. Talousarvion on sisällettävä toimien tulosten arviointikustannukset toteuttamisen aikana ja sen päättyessä sekä tarpeelliseksi osoittautuvat toimivuuden tutkimuskustannukset. () Arvioiden, palkkioiden jne. sekä mahdollisten alihankkijoiden tarjousten perusteella. LIITE III >TAULUKON PAIKKA> LIITE IV >TAULUKON PAIKKA>